Diari Oficial de la Generalitat Valenciana


Sumari del DOGV 1065, del 16-05-1989 (1989/813862)

ORDRE de 14 d'abril de 1989, de la Conselleria de Cultura, Educació i Ciència, per la qual es convoquen les <<Estades Esportives d'Estiu 89>> de la Generalitat Valenciana>>.
-----------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1989/04/14/(2)/dof/vci/html**

### Dades del document

Número de DOGV
:   1065

Data del DOGV
:   16-05-1989

Secció del DOGV
:   DISPOSICIONS GENERALS

Número del document
:   1989/813862


Data del document
:   14-04-1989

Organisme emissor
:   Conselleria de Cultura, Educació i Ciència

Tipus de document
:   Ordre

Ordre de 14 d'abril de 1989, de la Conselleria de Cultura, Educació i Ciència, per la qual es convoquen les "Estades Esportives d'Estiu 89" de la Generalitat Valenciana.  
L?esport escolar té com a un dels objectius prioritaris l?ocupació del lleure dels joves, per la qual cosa no ha de limitar-se el seu àmbit d'actuació al període del curs escolar, sinó que es aconsellable que aquesta activitat física es faça també en aquells períodes de temps en què l'alumne es troba allunyat del centre docent, com és el cas de les vacances d'estiu on el lleure augmenta considerablement.  
Amb les Estades Esportives d'Estiu s'ofereix als escolars la possibilitat de realitzar activitats esportives diferents a les de la resta de l'any, iniciant-se en els esports menys practicats o aprenent aquells que, per les condicions tècniques o d'ubicació que tenen, difícilment poden realitzar-se en altra època.  
En definitiva, hom pretén que els joves troben en l?esport un mitjà de recreació personal i d'ocupació de l?oci fora del marc tradicional de la competició, donant-li un tarannà diferent a l?habitual.  
Per tot això i en ús de les competències que em confereix l'art. 35 de la Llei 5/1988 de la Generalitat Valenciana, de 30 de desembre.  
ORDENE:  
Article 1r  
La Conselleria de Cultura, Educació i Ciència, a proposta de la Direcció General d'Esports i amb la col·laboració dels Ajuntaments implicats, convoca les Estades Esportives d'Estiu 89 de la Generalitat Valenciana.  
Article 2n  
S'aproven les bases per les quals es regirà aquesta convocatòria, les quals figuren com a annex d'aquesta Ordre.  
DISPOSICIONS FINALS:  
Primera  
Es faculta l?Il·lm. Sr. Director General d'Esports per dictar quantes resolucions exigesca el desplegament i execució d'aquesta Ordre.  
Segona  
Aquesta Ordre entrarà en vigor el dia següent a la publicació al Diari Oficial de la Generalitat Valenciana.  
València, a 14 d'abril de 1989.  
El Conseller de Cultura, Educació i Ciència,   
CEBRIA CISCAR I CASABAN  
ANNEX  
Bases per les quals es regula la convocatòria de les Estades Esportives d'Estiu 89 de la Generalitat Valenciana.  
Primera. Les Estades Esportives d'Estiu estan destinades a escolars de 10 a 14 anys que participen en activitats d'esport escolar en qualsevol de les seues fases.  
Segona. Es faran durant el mes de juliol d'enguany i tindran una durada de 15 dies, podent elegir per a la seua realització un dels dos torns que hi ha: de l'1 al 15 i del 16 al 30.  
Tercera. La quota d'inscripció serà de 15.000 PTA i inclourà a més de la pràctica dels diferents esports, l?estada durant 15 dies en centres escolars habilitats a aquest efecte en règim de pensió completa. La incorporació i la tornada seran per compte i mitjans dels participants.  
Quarta. Les seus designades i les modalitats esportives a practicar són les següents:  
Benicarló: Vela (activitat principal), Bàdminton i Handbol.  
Benidorm: Vela (Actv. principal) Escacs, Natació, Rem, Tennis de Taula, Volei- platja i Windsurf  
Cullera: Piragüisme (Actv. principal), Bàdminton, Bàsquet i Volei- platja.  
Dénia: Vela (act. principal), Bàdminton, Bàsquet, Natació, Rem i Volei- Platja.  
Sagunt: Vela (actv. principal), Bàdminton, Bàsquet, i Voleibol.   
Torrevieja: Vela (Actv. principal), Bàdminton, Bàsquet i Voleibol.  
Cinquena. La Direcció General d'Esports, es reserva el dret de suspendre qualsevol de les «Estades Esportives d'Estiu», quan cap circumstància impedesca el desenvolupament normal d'aquelles, i tornarà, si s?escau, la part proporcional de la quota.  
Sisena. Les inscripcions es realitzaran a partir del dia de l?entrada en vigor d'aquesta Ordre i fins que es cobresquen les places, als Serveis Territorials de la Conselleria de Cultura, Educació i Ciència situats a:  
Alacant: c/ Carratalà 47. Tel. 67 315 93 71.  
Castelló: c/ Major, 91. Tel. 514 71 43 66.  
València: av. Navarro Reverter, 2. Tel. 41 128 93 48.


Còpia Permalink ELI